**Marisa**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la umbra unui pom pitic

Marisa își pregătește

seara florilor de tei

și de-acolo, din bordei,

strânge chipuri de femei tăcând

țesând borangic

pentru bărbații care sapă

șanțuri provizorii

de la carul mare până la carul mic

iar dacă din întâmplare

vreo stea le-a scăpătat

să fie pentru femeile din sat

și pentru copiii care încă

nu i-au aflat

9 septembrie – 22 noiembrie 2018, Constanța